ช ทวี บริษัทผลิตรถบัส พันล้าน
ชื่อบริษัท ช ทวี ชื่อนี้น่าจะเป็นชื่อที่คุ้นหู หากใครอ่านข่าวการเมือง หรือ ข่าวที่เกี่ยวกับ ขสมก.   ช ทวี ได้รับการพูดถึงในหลายต่อหลายครั้งเมื่อมีการประมูลรถบัส และระบบการจ่ายเงินของ ขสมก.
29 เม.ย. 2562

ช ทวี บริษัทผลิตรถบัส พันล้าน / โดย ลงทุนแมน
ชื่อบริษัท ช ทวี ชื่อนี้น่าจะเป็นชื่อที่คุ้นหู หากใครอ่านข่าวการเมือง หรือ ข่าวที่เกี่ยวกับ ขสมก.
ช ทวี ได้รับการพูดถึงในหลายต่อหลายครั้งเมื่อมีการประมูลรถบัส และระบบการจ่ายเงินของ ขสมก.
บริษัท ช ทวี มีการก่อตั้งมาตั้งแต่ปี 1968 หรือกว่า 51 ปี ทำธุรกิจต่อตัวถังรถ และ ออกแบบรถสำหรับงานพิเศษ
ปัจจุบัน บริษัทมีผลิตภัณฑ์และบริการ 3 กลุ่ม ได้แก่
1.ผลิตภัณฑ์มาตรฐาน เช่น รถบรรทุกเทรลเลอร์, รถกึ่งพ่วงบรรทุกรถยนต์, รถดัมพ์
2.ผลิตภัณฑ์ออกแบบพิเศษ เช่น รถบันไดสำหรับเครื่องบิน, รถดับเพลิง, รถบัส, รถขนส่งอาหาร, หางโลว์เบด
3.บริหารงานโครงการและงานบริการ เช่น โครงการ “10 ล้อ 24” ศูนย์ซ่อมรถบรรทุก 24 ชั่วโมง
รายได้ของบริษัท ช ทวี จำกัด (มหาชน)
ปี 2016 รายได้ 1,058 ล้านบาท ขาดทุน 91.3 ล้านบาท
ปี 2017 รายได้ 1,586 ล้านบาท ขาดทุน 19.5 ล้านบาท
ปี 2018 รายได้ 2,267 ล้านบาท กำไร 45.5 ล้านบาท
ถึงแม้ธุรกิจของบริษัทมีจุดเริ่มต้นจากการเป็นบริษัทที่ให้บริการต่อตัวถังรถบรรทุกและรถบัส แต่ในปัจจุบันบริษัทมีธุรกิจที่ต่อยอดจากการเป็นผู้ผลิตมาเป็นผู้ให้บริการ
ขอนแก่น Smart Transit หรือ KKU Smart Transit  ถือเป็นอีกหนึ่งผลงานที่บริหารโดยบริษัท ช ทวี
โดยบริษัทเข้าไปออกแบบ ให้บริการรถ รวมถึงระบบจัดการทางการเงิน
 
นอกเหนือจากการให้บริการรถ KKU Smart Transit ปัจจุบันบริษัทยังเข้าไปบริหารงานการเดินรถ และการเก็บค่าบริการให้แก่ บริษัท รีเจียนนอล ทรานซิท โคเปอร์เรชั่น จำกัด (RTC) ซึ่งได้รับสัมปทานการเดินรถในจังหวัดเชียงใหม่ สมุทรปราการ นนทบุรี และสมุทรสาคร
 
ด้วยประสบการณ์ของบริษัท ทำให้บริษัทได้เข้าไปประมูลงานของบริษัท ขสมก. เช่น
 
โครงการประมูลรถบัสโดยสาร NGV 489 คัน
งานซ่อมบำรุงรถบัส NGV 10 ปี
โครงการ E-ticket ขสมก.
อย่างไรก็ตาม ปัจจุบัน ช ทวี กำลังอยู่ในช่วงการเจรจาเกี่ยวกับผลกระทบของการที่ ขสมก. ยกเลิกระบบ E-ticket
เรื่องนี้เป็นกรณีศึกษาที่น่าสนใจ
ประเทศไทยมีผู้ประกอบการรายใหญ่ที่สามารถผลิตรถบัสเองได้
อย่างไรก็ตาม การพึ่งพารายได้จากการจัดซื้อของภาครัฐ ย่อมมีความเสี่ยงในการทำธุรกิจ
การเริ่มผันตัวเองจากผู้ผลิตมาเป็นผู้ให้บริการ ก็ถือเป็นเรื่องที่น่าสนใจไม่น้อยกับอนาคตรายได้ของบริษัท
ในอนาคตบริษัทนี้ก็คงอยากเปลี่ยนรายได้จากการขาย มาเป็นรายได้จากการบริการที่มีความต่อเนื่องและแน่นอนมากขึ้น
ถ้าเรามีธุรกิจที่ต้องพึ่งพาลูกค้ารายใหญ่
จริงๆ แล้ว สิ่งที่เราควรทำคือการกระจายไปธุรกิจใหม่ๆ
เพื่อป้องกันความเสี่ยงที่อาจทำให้รายได้เราหายไป
สำหรับ ช ทวี ก็น่าติดตามว่า
ในอนาคต บริษัทนี้จะผันตัวเองมาเป็นผู้ให้บริการรถได้มากน้อยแค่ไหน
แต่สำหรับประเทศไทย ช ทวี ถือว่าเป็นผู้ผลิตรถบัสรายใหญ่
และถ้าพูดถึงการประมูลรถบัสของภาครัฐในคราวต่อไป
เราก็คงจะเห็นชื่อ ช ทวี ในข่าวอีกเช่นเคย..
----------------------
ติดตามเรื่องหลากหลาย จากผู้เขียนเก่งๆในแอป blockdit
นอกจากนั้น เรายังเขียนเองได้ และสามารถสร้างรายได้ในนี้
โหลดแอปได้ที่ 
สั่งซื้อหนังสือลงทุนแมน 10.0 ได้ที่
Lazada: 
Shopee: 
----------------------
References
-
-
-
-
-